Andrea Esteve i Tamya Ayliz Quinaluisa, les més lectores de Burjassot, rebran el seu diploma de reconeixement el Dia Internacional de la Biblioteca
2025-07-24

Dilluns que ve 24 d’octubre, les Biblioteques Municipals de Burjassot celebraran un dels dies més importants per a aquest servei municipal: el Dia Internacional de la Biblioteca. Una celebració que compartiran amb tot el municipi i en la qual, a més, es reconeixerà a les usuàries més lectores tant de la Biblioteca d’Adults com de la Infantil.

Enguany, dos són les dones que rebran, el mateix dia 24 d’octubre a les 18:30 hores en la Biblioteca d’Adults, els diplomes com a usuàries més lectores: Andrea Esteve, de la Biblioteca d’Adults, amb 75 préstecs, i Tamya Ayliz Quinaluisa, de la Biblioteca Infantil, amb 33 préstecs. Ambdues lectores seran les convidades del programa “Los peques en la radio” que tindrà lloc un dia més tard, el dimarts 25 d’octubre, en els estudis de l’emissora de ràdio municipal.

A més del lliurament de diplomes, en un dia tan especial, l’equip de Biblioteques de l’Ajuntament de Burjassot ha preparat, comptant amb la col·laboració de l’Associació Teatral “Paraules i Dones” una lectura continuada del llibre de Matilde Asensi, “Tierra Firme”, el primer llibre de la trilogia “La vida extraordinaria de Martín Ojo de Plata”. Una activitat a la qual tant Paraules i Dones com l’equip de biblioteques anima a participar als usuaris del servei, que podran també posar la seua veu a alguns dels passatges del llibre.

Amb aquesta lectura continuada del llibre de Matilde Asensi, l’Associació Teatral “Paraules i Dones” també vol rendir un especial homenatge a les escriptores i celebrar el seu dia, que va tenir lloc el 17 d’octubre.